RESOLUCIÓN do 27 de decembro de 2004 pola que se convocan cursos de informática de xestión municipal para persoal de corporacións locais da Comunidade Autónoma galega.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 04/01/2005

Dentro do plan de actividades da EGAP para o 2005, e a través do Centro de Estudos Locais de Galicia, conforme coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse os cursos que figuran no anexo, dirixidos ao persoal de corporacións locais da Comunidade Autónoma galega, que deberán desenvolverse de acordo coas seguintes bases:
Primeira.-Solicitudes.
O persoal que desexe participar nos cursos programados no anexo I, deberá solicitalos coa presentación da instancia que segundo modelo oficial figura como anexo II a esta resolución, e cubrila en todas as súas epígrafes.
As solicitudes irán dirixidas ao director da EGAP, e presentaranse no rexistro da Escola Galega de Administración Pública, r/ Madrid, 2-4, 15707 Santiago de Compostela, ou tramitaranse por calquera das outras formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30, sen prexuízo da necesidade de remisión da solicitude orixinal por correo ordinario.
Segunda.-Prazo.
O prazo de presentación de solicitudes rematará o día 20 de xaneiro de 2005.
Terceira.-Selección.
Os criterios de selección suxeitaranse ás directrices sinaladas na Resolución do 11 de febreiro de 2004, pola que se fan públicos os criterios de participación nas actividades da EGAP (DOG nº 34, do 18 de febreiro).
Seguidamente, efectuarase a selección dos participantes e esta notificaráselles directamente aos admitidos e publicarase na páxina web: www.egap.xunta.es
Cuarta.-Modificacións.
A EGAP reserva para si a facultade de interpretar e de resolver as incidencias que puidesen xurdir no desenvolvemento dos cursos, así como a de anulalos se o escaso número de solicitudes non xustificase a súa realización.
Quinta.-Certificado de asistencia.
Outorgaráselles certificado de asistencia aos alumnos que participen con regularidade no curso, e é obrigatoria a asistencia a todas as sesións. Toda inasistencia deberá ser xustificada convenientemente, sen que poida exceder en ningún caso do 15% das horas lectivas programadas.
Unha inasistencia superior ao 15% das horas lectivas programadas, aínda que sexa xustificada, impedirá a expedición do correspondente certificado.
Santiago de Compostela, 27 de decembro de 2004.
Domingo Bello Janeiro
Director da Escola Galega de Administración
Pública
ANEXO I
* Curso: xestor de bases de datos. Microsoft Access.
1. Obxectivos.
Proporcionar uns coñecementos introdutorios no manexo do xestor de bases de datos.
2. Destinatarios.
Persoal das corporacións locais.
3. Desenvolvemento.
3.1. Duración: 24 horas.
3.2. Lugar: Pontevedra.
3.3. Datas: 1, 2, 3, 7, 8, 10, 14 e 15 de febreiro de 2005.
3.4. Horarios: das 17.00 ás 20.00 horas.
3.5. Prazas: 20.
4. Contido.
-Conceptos básicos: barras de ferramentas.
-Xestión de táboas.
-Consultas.
-Formularios.
-Informes.
* Curso: folla de cálculo. Microsoft Excel.
1. Obxectivos.
Proporcionar coñecementos básicos no manexo do sistema operativo de folla de cálculo. Creación de follas de cálculo.
2. Destinatarios.
Persoal de corporacións locais.
3. Desenvolvemento.
3.1. Duración: 21 horas.
3.2. Lugar: Pontevedra.
3.3. Datas: 16, 17, 21, 22, 23, 24 e 28 de febreiro de 2005.
3.4. Horarios: das 17.00 ás 20.00 horas.
3.5. Prazas: 20.
4. Contido.
-Coñecementos de folla de cálculo.
-Introdución de datos.
-Os comandos da folla de cálculo.
-Copias de datos gráficos.
-Deseño de follas de cálculo.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA